*„Кибертормоз сред българските младежи: разпространеност, последици и възможност за справяне“ с ръководител проф. Ирина Зиновиева*

Темата за изследването на кибертормоза е сравнително нова и поради това представлява интересно предизвикателство в теоретичен, методологически и емпиричен план за съвременната психология. Интересен е и въпросът в каква степен този феномен е част от българската социокултурна среда и в какви форми се проявява той. За целта на проекта е проведено емпирично проучване върху извадка от 302 души между 18 и 35 годишна възраст. Получените резултати показват следното:

* почти половината от изследваните лица някога в живота си са били обект на въздействия в интернет, които се преживяват като тормоз;
* почти една пета от респондентите са били обект на някои от формите на кибертормоз два или повече пъти;
* една четвърт от всички изследвани лица са били обект на сравнително чести опити за кибертормоз;
* вероятни последици от кибертормоза са:
	+ тревожно депресивни състояния;
	+ песимистични ориентации за бъдещето;
	+ влошено здраве;
	+ суицидни мисли.

Въз основа на реализираното емпирично проучване са предложени стратегии за справяне с кибертормоза, които могат да се използват за създаване на програми за превенция и преодоляване на негативните последици от това явление.